Nafarroako Parlamentuko Mahaiak, 2022ko martxoaren 21ean egindako bilkuran, Eledunen Ba­­­­­tzarrari en­­­­­tzun ondoren, erabaki hau hartu zuen, besteak beste:

**1.** Izapide­­­­­tzeko onar­­­­­tzea “Joan-etorri” zerbitzurako deialdiari buruz Ángel Ansa Echegaray jaunak aurkezturiko galdera (10-22/PES-00076).

**2.** Nafarroako Parlamentuko Aldizkari Ofizialean argitara dadin agin­­­­­tzea.

**3.** Nafarroako Gobernuari igor­­­­­tzea, Legebil­­­­­tzarreko Erregelamenduko 194. artikuluak agindutakoari jarraikiz, ida­­­­­tzizko eran­­­­­tzuna bidal dezan.

Iruñean, 2022ko martxoaren 21ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide eta Navarra Suma (NA+) talde parlamentarioari atxikitako Ángel Ansa Echegaray jaunak, Legebiltzarraren Erregelamenduan 194. artikuluan ezarritakoaren babesean, galdera hau aurkezten dio Lurralde Kohesiorako kontseilariari, idatziz erantzun dakion.

1. Nafarroako Gobernuak zergatik ez du oraindik argitaratu gazteak herrietako jaietara eramateko “Joan-etorri” zerbitzurako deialdia? Izan ere, zerbitzu hori eskaintzen zen zenbait herritan jaiak eginda daude dagoeneko.

2. Nafarroako Gobernuak noizko aurreikusten du 2022rako deialdia argitaratzea?

3. Zein partidaren bidez eginen du?

Iruñean, 2022ko martxoaren 14an

Foru parlamentaria: Ángel Ansa Echegaray